
A K&H Payment Gateway rendszeréhez történő illesztés lépései


1. A Bank kereskedőazonosítót (MID) rendel a bolthoz és megküldi Önnek.
2. Ön az internetes áruház programjában – szükség esetén szakember bevonásával - megvalósítja a leírásban szereplő protokollt.*
3. Ezt követően Ön az aláírás kikapcsolásával teszteli az alkalmazását (nocheck=1 paraméter).
4. Elküldi a visszahívandó URL-eket 
	1. eset: banki tranzakció eredményének megjelenése után
	2. eset: sikertelen vagy megszakított tranzakció esetén
5. A Bank megküldi az aláírásképzés segédanyagait.
6. Ön kulcspárt generál és annak publikus komponensét megküldi a Banknak.
7. A Bank a létrehozott MID-hez rendeli a kulcsot.
8. Ön aláírással együtt teszteli az alkalmazást és annak befejezésekor a teszteléshez szükséges információkkal jelez a Bank felé. Természetesen lehetséges az is, hogy már elsőre aláírással együtt tesztelje alkalmazását. Ön ekkor lehetővé teszi a Bank számára az előírt honlaptartalom ellenőrzését is, az url, vagy html fájlok átadása révén.
9. Bank IT osztálya teszteli az illesztést és annak sikeressége esetén Bevizsgálási jegyzőkönyvet állít ki, melyet továbbít a Bank illetékes osztályai felé. A Bank az illesztést banki és felhasználói szempontból teszteli.

* Elvárások az elkészült alkalmazással szemben:
· kezelje a Sikertelen fizetés, a Mégsem, a Megszakadt kommunikáció, a Kártyabirtokos nem tér vissza a boltba eseteket is
· az összes sikeres tranzakció esetében állítson ki e-mail-ben vagy on-line a kártyabirtokos számára egy igazolást
· a kiállított igazolásnak kötelezően tartalmazni kell az alábbi adatokat:
· tranzakció azonosító (txid)
· összeg (amount)
· valutanem (ccy)
· banki engedélyszám – ez a PGResult oldal hívására kapott eredmény lap negyedik sorában található
· kereskedő (elfogadó) cégszerű neve
· kereskedő (elfogadó) internet címe
· áru/szolgáltatás megnevezése
· SZÉP kártya elfogadása esetén a „Zseb” megnevezése.

